Federasyonê Komeleyanê Depe (KAR-DEF) prosesê Korona de hewcedaran rê bi şîarê ''Paştdayîş dano ciwîyayene'' kampanyaya hetkarîye ya kolîyan serûber keno. Pê rayîrê na kampanya Dep de hetkarîye do bêra vilakerdene.
KAR-DEFî derheqê kampanya de nê çîyî vatî: ''Prosesê vîrusê Korona de xeylêk kesî bêkar mendî, karî ra bêpere ameyî vetene, xeylêk kesan cayê karê xo padayî. Mîlyonêk merdimê ma estê ke meselayanê cidîyan reyde rî bi rî mendî. KAR-DEF tima vano 'Ez ney ma' û têkoşîn keno. Ma venga şarê xo, merdimanê ke wayîrê karî, dezgehan dostanê xo danê ke paştî bidê Kampanyaya Hetkarîye ya Kolîyan.''
